cyanic-selkie/wikianc huggingface dataset:
Bygg Band
Bygg Band klarte å skaffe seg spillejobber i cajunmusikkens «hjemland» Louisiana. Under oppholdet spilte de også inn en ny LP der, som ble kalt for nettopp Louisiana med Otnæs som produsent. Flere kjente lokale musikere deltok på plata, blant annet Michael Doucet (fele), Cleveland Chenier (vaskebrett), Link Davis jr. (saksofon, trekkspill, vokal) og Kim Moreau (triangel). Denne gangen var det færre sanger med norske tekster.
Byplanlegging
Planprosessen
Byplanleggingen foregår som et samspill mellom eiendomsutviklere, kommunens planavdeling og politikere – og innbyggerne.
Bygg Band
Høsten 1984 opptrådte Bygg Band i NRK-programmet Kanal 1, der de fremførte melodiene Lousiana og Dans, dans/Bosco Stomp.
Gruppas medlemmer gikk senere hver sin vei; Geir Otnæs ble etter hvert medlem av Geirr Lystrups gruppe Godtfolk.
Byplanlegging
Tidlige spor
Byplanlegging fant sted allerede i den indiske harappakulturen for 4000 år siden. Arkeologiske funn viser at byene Harappa og Mohenjo-Daro hadde sprikende hovedgater.
Anna av Kyiv
Anna av Kiev (født ca. 1024, død 5. september 1075), i Frankrike også i begynnelsen omtalt som Anne eller Agnes de Russie, var dronning av Frankrike som gift med Henrik I av Frankrike, og etter hans død i 1060 og fram til 1065 styrte hun som regent for sin sønn Filip I av Frankrike. Anna var halvt svensk som datter av russiske Jaroslav I av Kiev og den svenske prinsessen Ingegjerd Olofsdatter.
Anna står som grunnlegger av klosteret St. Vincent Abbey i Senlis i regionen Hauts-de-France i nordlige Frankrike. Hun var den første som kronet som dronning i Reims og den første kvinnelige regent av Frankrike.
Byplanlegging
Middelalderbyer
I middelalderen ble få nye byer grunnlagt, og den romerske byplanleggingsmodellen ble ofte brukt.
Anna av Kyiv
Prinsesse av Kiev
I tiden 1043–1044 ble Anna foreslått som egnet giftemateriale for Henrik III av Det tysk-romerske rike, som var blitt enkemann, men denne planen ble aldri gjennomført. Etter at kong Henrik av frankerne var blitt enkemann da hans unge hustru Mathilde av Friesland døde i 1044, søkte han etter en kristen prinsesse i Europa som var egnet som ny hustru. Han hadde problemer med å finne en kvinne som han ikke var i slekt slik at pavens lov mot konsangvinitet (blodsslektskap) ikke ble overtrådt. I 1049 sendte Henrik en ambassadør til fjerne Kiev, og han kom tilbake med Anna. Politisk var det ingen stor fordel da Kiev var altfor langt unna Frankrike, men ekteskapet ble betraktet som fordel grunnet hennes rang og ettersom hun beviselig kom fra en fruktbar familie og hadde selv mange søsken. I tillegg brakte hun med seg rikdommer til ekteskapet, inkludert en hyasint (et kostbart oransje eller rødt mineralvariant av zirkon) som abbed Suger senere festet på relikvieskrinet til sankt Denis (helgenen Dionysius).
Byplanlegging
Renessansen
Moderne byplanlegging oppsto under den tidlige renessansen, i Italia, med Firenze som sentrum. Sentralperspektiv var viktig i den nye byplanleggingen, og gatenettene var ofte rektangulære eller stjerneformede. Byplanleggingen konsentrerte seg videre om byenes visuelle kvaliteter. En spektakulær tillemping av perspektivet er den såkalte gåsefotmodellen, som betyr at tre gater treffer hverandre i ett punkt. Det mest kjente eksempelet på gåsefotmodellen er Piazza del Popolo i Roma.
Anna av Kyiv
Dronning av Frankrike
Anna og Henrik ble gift i katedralen Notre-Dame de Reims den 19. mai 1051. Umiddelbart etterpå, ettersom katedralen var Frankrikes tradisjonelle kroningskirke, ble hun kronet som Frankrikes dronning, fulgt av flere uker med feiringer. Hun ble den første fransk dronning som ble kronet ved Reims. Kun et år etter bryllupet oppfylte Anna hennes viktige oppgave med en å føde en arving til tronen, den framtidige kong Filip I. Anna er ofte kreditert for å ha innført den greske navnet Filip til de kongelige familier i Vest-Europa som hun ga til sin førstefødte sønn; hun kan ha importert dette greske navnet (Philippos, fra philos og hippos, i betydningen «elsker hester») fra hennes østortodokse kultur.
Byplanlegging
Barokkens byplanlegging
Barokken var mer storslått med tanke på byplanlegging, bygninger og annen arkitektur. Byplanleggingen fra denne tiden tok utgangspunkt i barokke parker, med alleer som utgikk fra et sentrum, samt et torg hvor folk kan møtes. Barokkisk arkitektur var den sentrale stilarten frem til rundt midten av 1700-tallet, da nyklassisismen ble den dominerende byggestilen. På denne tiden ble byer som Roma og Paris formet slik de er i dag, og stilen har også preget bygninger og bysamfunn ellers i Europa og i det spansktalende Amerika.
Anna av Kyiv
Dronning av Frankrike
Anna kom til å spille en viktig personlig rolle som dronning av Frankrike. Som dronning var hennes rolle å fungere som administrator av det kongelig hoff og dets husholdning, ha oppsyn med oppfostringen av de kongelige barna og fungere som beskytter av kirkelige institusjoner som klostre. Hun spilte også en politisk rolle. Hun ri en hest, var velinformert om de politiske forhold, og deltok aktivt i styret av Frankrike. Hun fulgte kongen på hans inspeksjonsreiser rundt om i Frankrike og var utnevnt som et medlem av det kongelige råd. Mange franske dokumenter bærer hennes signatur, skrevet i gammelslavisk språk: Ана Ръина, «Anna Regina», det vil si Anna dronningen. Pave Nicolaus II, som selv var fransk, var overrasket over Annas politiske dyktighet og skrev til henne i et brev:
Byplanlegging
Moderne byplanlegging
I de senere år har et nytt aspekt kommet inn i byplanleggingen, nemlig å legge til rette for økologisk holdbare samfunn med lavt energiforbruk. Dette omfatter både bygningskropper, materialbruk og energibehov, samfunnsfunksjonenes innbyrdes plassering, samt transportbehov og transportmetoder. I tillegg har det vært et økende fokus på planlegging som del av samfunnsutviklingen der også arealplanlegging, by- og regionplanlegging og samfunnsplanlegging står sentralt.
Anna av Kyiv
Dronning av Frankrike
Henrik respekterte sin hustru i den grad at mange av hans påbud har inskripsjonen «Med enighet med min hustru Anna» og «I nærvær av dronning Anna». Franske historikere har pekt på at det er ingen andre tilfeller i fransk historie hvor kongelige påbud har slike inskripsjoner.
Byplanlegging
Moderne byplanlegging
Transportplanlegging inngår i byplanlegging blant annet ved at ulike transportløsninger gir ulike forutsetninger for lokalisering av virksomheter og boliger. For eksempel vil kollektivtransport med stort passasjervolum og lite arealbehov legge til rette for geografisk konsentrerte arbeidsplasser, mens bilbasert transport (med stort arealbehov) vil tilskynde geografisk spredning.
Anna av Kyiv
Regentskap
Den 4. august 1060 døde Henrik og ble etterfulgt av sin sønn Filip I som da var åtte år gammel. Mens han var mindreårig fungerte Anna, som et medlem av det kongelige råd, som regent av Frankrike og med grev Boudewijn V av Flandern som hennes medregent i henhold til den avdøde kongens testamente. Hun var den første dronning av Frankrike som fungerte som regent. Anna var en lese- og skrivekyndig kvinne, sjelden for sin tid, men det var en del opposisjon mot hennes regentskap grunnet at hennes franske språk ikke var flytende. Hennes involvering i statens affærer er åpenbar: hun fulgte Filip på hans inspeksjonsreiser rundt om i Frankrike slik hun også hadde gjort med hans far. I løpet av hennes første år som regent er hun navngitt i elleve statsdokumenter.
Byplanlegging
Middelalderbyene
Norges eldste byer, Tønsberg, Trondheim, Sarpsborg, Oslo, Hamar, Bergen og Stavanger, er middelalderbyer.
Anna av Kyiv
Regentskap
I 1061 innledet Anna et forhold til grev Raoul IV av Valois, en mektig adelsmann i nordlige Frankrike. Problemet var at Raoul allerede var gift med Eleanor de Montdidier, og for å stå fritt til fortsette sitt forhold til enkedronningen anklaget han sin hustru for utroskap for å kunne forlate henne. Den tradisjonelle fortellingen har beskrevet at Raoul organiserte en bortførelse av Anna mens hun var på jakt i Senlis og fraktet henne til Crépy-en-Valois hvor han giftet seg med henne. Det er ingen bevis for at hun ble bortført eller på andre vis tvunget inn i ekteskap. Han kom seg således nær kongens indre sirkler og ble en viktig rådgiver for den unge Filip livet ut. En samtidig med Raoul skrev: «Hvor stor han var kan også ble samlet fra det enkle faktum at han giftet seg med moren til kong Filip etter at hennes ektemann var død.» På den tiden da Raoul ble gift med Anna var hun rundt tretti år gammel, og ekteskapet med enkedronning skaffet Raoul minst tre fordeler: det brakte ham en medgift som omfattet et kloster ved Laon, innflytelse ved hoffet, og det skaffet ham prestisje grunnet Annas høye rang.
Byplanlegging
Renessansebyene
I Norge bygde Kristian IV renessansebyer, blant annet Oslo (gjenoppbygget som Christiania, etter bybrannen i 1624), Kristiansand og Kongsberg.
Anna av Kyiv
Regentskap
Raoul IV var imidlertid Boudewijn V av Flanderns største rival i nordøstlige Frankrike, og en trussel mot hans innflytelse over den unge kongen. Raoul forble den viktigste rådgiveren for kongen etter Boudewijn. Han står som vitne på rundt tretti kongelige dokumenter, uttrykkelig kalt for «rådgiver» i et av dem, og i 1069 kalte Raoul seg selv for kongens stefar.
Byplanlegging
Cicignons byplan i Trondheim
I 1599 og 1651 opplevde Trondheim store bybranner, hvilket førte til stadig mer utvidede gatebredder. I 1681 kom den såkalte Hornemans-brannen, og Kristian V besluttet at det skulle lages en helt ny byplan for Trondheim. Oppgaven ble gitt til generalmajor Johan Caspar de Cicignon, med generalkvartermester Anthony Coucheron som assistent.
Anna av Kyiv
Regentskap
Hans tidligere hustru, Eleanor, ble sittende med skammen for å være anklaget for utroskap, foruten at han beholdt de eiendommer som hun hadde ført inn i ekteskapet, og appellerte til pave Alexander II som satte i gang en undersøkelse. Denne resulterte i at ekteskapet mellom Anna og Raoul ble erklært ugyldig grunnet bigami og Raoul IV ble ekskommunisert (bannlyst) i mars 1062. Det er ingenting som tyder på at Anna ble inkludert i ekskommunikasjonen, men det synes som om hennes fiender ved hoffet klarte å benytte skandalen til å få den unge kongen til å bli misfornøyd med sin mor og hennes nye ektemann. Ved begynnelsen av 1065, antagelig tidligere, var hun tilsynelatende ikke lenger ved hoffet. Ved dette året var Filip tretten år, tradisjonelt den alder hvor en konge av Frankrike ble betraktet som voksen nok til å styre i egne kraft. Hennes regentskap kan således ha vært avsluttet dette året uavhengig av hennes problematiske andre ekteskap. I løpet av 1065 var hun tilbake ved hoffet, men formelt ble hun fortsatt anerkjent som medregent med grev Boudewijn V. Raoul IV ble heller ikke forvist fra hoffet, til tross for hans ekskommunikasjon, og han deltok i kongens kriger i tidsrommet 1065 og 1072.
Byplanlegging
Cicignons byplan i Trondheim
I den nye byplanen, som ble formet etter barokkens modell, var de viktigste hensynene brannsikkerhet og forsvar, og gatene ble derfor laget brede (60 for Munkegata og Kjøpmannsgata, 36 og 25 for mange andre). Cicignos ønsket å fjerne alle de middelalderske gateløpene, veitene, men dette ble ikke gjennomført. I tillegg til nyregulering av områdene i Midtbyen, inkluderte planen et anlegg av en ny festning, Kristiansten festning, på høyden over Nidelva, og byen ble omkranset av festningsverker – voller – mot sør, vest og nord.
Anna av Kyiv
Senere liv
Anna grunnla klosteret St. Vincent Abbey i Senlis mellom 1062 og 1069. Hun grunnla også benediktinerordenens nonnekloster Saint-Rémi i samme by, sannsynligvis for å få sitt andre ekteskap akseptert. Tilsynelatende levde hun sammen med Raoul IV til tross for hans ekskommunikasjon.
Byplanlegging
De brente byers regulering
Institusjonen Brente steders regulering ble etablert av staten i 1940, og ledet av professor i arkitektur Sverre Pedersen. Aksemotiver og monumentale, men enkle funksjonalistiske bygninger, preger gjenreisingsbyene. Bodø, Kristiansund, Molde, Åndalsnes, Elverum, Steinkjer, Namsos og en rekke byer og fiskevær i Finnmark er steder institusjonen arbeidet med planer for.
Anna av Kyiv
Senere liv
Den unge kongen Filip ble forsont med sin mor, noe som passet bra da han selv havnet i en tilsvarende knipe på 1090-tallet. Det er bekreftet at Anna var tilstede ved hoffet ved Filips bryllup med Bertha av Holland i 1071.
Byplanlegging
De brente byers regulering
Etter andre verdenskrig trakk man flere steder konklusjonen at sentrumsbydelene ikke hadde plass til mer by-fortetning, og begrepene satellittby, soveby og drabantby oppsto.
Prince Motor Company
Prince produserte esklusive biler. Blant de mest kjente er Skyline og Gloria, som begge ble tatt opp i Nissans modellprogram etter sammenslåingen. Prince-organisasjonen ble bevart innenfor Nissan-systemet, men merket forsvant.
I Norge er Datsun/PMC Registeret en forening for Datsun og Prince Motor Company-entusiaster.
Anna av Kyiv
Senere liv
Raoul IV døde i september 1074 og var da fortsatt ekskommunisert. Han ble gravlagt i kirken Saint-Pierre i Montdidier. Anna bodde antagelig fast ved hoffet, og døde i 1075. Hun ble gravlagt i klosteret Villiers Abbey i La Ferté-Alais, 52 km sør for Paris. Markeringen av hennes død er 5. september. Alle påfølgende franske konger var hennes etterkommere.
Barn
Med kong Henrik I av Frankrike fikk Anna følgende barn:
MC Serch
MC Serch (Michael Berrin) (født 6. mai 1967) er en kjent amerikansk rapper og produsent.
Han var en av tre medlemmer i rapgruppen 3rd Bass. Mc Serch vokste opp i Far Rockaway, Queens New York, og gikk på Far Rockaway High School.
Aroskraft kraftverk
Aroskraft kraftverk er et varmekraftverk i Västmanland i Sverige. Det har en installert produksjonskapasitet på 650 MW fordelt på 4 blokker.
Brenselkilden er kull og fyringsolje. Anlegget ble utbygd omkring årene 1963–1973. Operatør er selskapet Mälarenergi AB, etter at dette selskapet i 2006 overtok Fortums aksjer i anlegget.
Et nytt søppelverk varmer 98% av Västerås.
Bård Benum
Bård Benum (født 11. august 1962) er en norsk sivilingeniør.
Han tok eksamen ved linja for industriell økonomi ved NTH i 1988, og har etterpå hatt lederstillinger i Reitangruppen, Vital Forsikring og DnB NOR. Fra 2007 til 2018 var Benum administrerende direktør i Powel. Fra 2018 er Benum CEO og partner i VitalThings.
I unge dager var Benum en god skiløper, med to femteplasser (30 km og 50 km), og én sjetteplass (15 km) fra ski-NM i 1985. Han sitter i styret for Rosenborg Ballklub og Rosenborg Sport.
Digital bearbeidingskompetanse
Digital bearbeidingskompetanse betegner innen fagfeltet IKT-pedagogikk evnen til å produsere og gjenbruke informasjon og ulikt materiale på nettet. Denne kompetanseformen inngår som en del av begrepet digital kompetanse.
Bakgrunn
Et vesentlig kjennetegn ved den nye internettkulturen (web 2.0) er at det gir muligheter for at andre kan benytte seg av det materialet som man selv legger ut på nettet. Digital bearbeidingskompetanse vil særlig berøre det man kan kalle multimedia literacy.
Definisjon
Nedenfor blir noen kompetanseområder beskrevet:
Bearbeidelser og opphavsrett
Til multiforfatter-nettsteder som wikier er det som regel knyttet brukerbetingelser som eksplisitt gir bidragsytere rett til å bearbeide alt materiale som befinner seg på nettstedet, og som også forutsetter at bidragsytere fristiller egne bidrag, slik at andre kan bearbeide dem. Likeledes har de som lager grensesnitt som frigir data som kan brukes i en mashup som regel også laget et apparat (gjerne avtalebasert) som klargjør de opphavsrettslige spørsmål knyttet til bruk og bearbeidelse.
Når elevene skaper sammensatte tekster benytter de imidlertid gjerne verk (særlig bilder og lyd) som er skapt av andre, og som de henter fra nettet og fra egne CD-er. Dersom bruken av slike verk som komponent i en sammensatt tekst ikke på forhånd er klarert med rettighetshaver vil bruken være i strid med opphavsretten (jf. åndsverkloven § 4, annet ledd). Det finnes imidlertid opphavsrettslige løsninger, som for eksempel Creative Commons, der rettighetshavere på forhånd kan gi tillatelse (lisens) til ulike former for gjenbruk, derunder bearbeidelser. Dersom elevene begrenser bruken av fremmed materiale til verk med slik lisens og respekterer vilkårene for bruk som framgår av lisensen (som for eksempel vilkår om kildeangivelse og navngivelse) unngår man at elevenes arbeide med å skape sammensatte tekster kommer i konflikt med opphavsretten.
Lundåsveien (Oslo)
Lundåsveien (1–5, 2–22) er en vei på Høybråten i bydel Stovner i Oslo. Den går østover fra Starveien, forbi Langlibakken og på bro over E6 for så å dreie sørover og ende som blindvei i et boligområde.
Veien har boligbebyggelse.
Vogtlandkreis
Vogtlandkreis er en Landkreis i Fristaten Sachsen, som ble opprettet den 1. januar 1996 gjennom en sammenslåing av de tidligere kretsene Landkreis Auerbach, Landkreis Klingenthal, Landkreis Oelsnitz, Landkreis Reichenbach og Landkreis Plauen. I forbindelse med Kretsreformen i Sachsen i 2008 ble Vogtlandkreis utvidet til å omfatte også den kretsfrie byen Plauen den 1. august 2008.
Folketall
Folketallet innenfor de områdene som idag utgjør Landkreis Zwickau, gikk nedover fra 1990 til 2008, med en nedgang på 45.754 innbyggere eller 15,5 % av det totale folketallet: Også etter kretsreformen i 2008 har denne trenden fortsatt.
Byer og kommuner
Vogtlandkreis består av 18 byer og bykommuner, og 25 landkommuner (Gemeinde). 28 av disse kommunene inngår i 11 interkommunale forvaltningsfellesskap og forvaltningsforbund, eller interkommunale samarbeidsavtaler.
Tidligere kommuner og forvaltningsforbund
NGC 3077
NGC 3077 er et mindre medlem av M81-gruppen. Den er svært lik en elliptisk galakse. Den er imidlertid spesiell av to grunner. Først fremviser den pistrede kanter og spredte støvskyer som trolig er et resultat av vekselvirkningen med sine større naboer, tilsvarende galaksen M82. For det andre har denne galaksen en aktiv kjerne. Dette medførte at Carl Seyfert i 1943 inkludete den i sine lister over galakser, nå kjent som Seyfert-galakser. NGC 3077 er imidlertid ikke lenger klassifisert som en Seyfert-galakse. NGC 3077 ble oppdaget av William Herschel 8. november 1801.
Tyggegummipop
Tyggegummipop (engelsk: Bubblegum pop) er en undersjanger av popmusikk som var mest populær i 1960-årene og starten av 1970-årene, som retter seg imot tenåringer eller barn før tenårsalder. I praksis er tyggegummipop altså nært beslektet med teenpop.
Bubblegums klassiske periode var fra 1967 til 1972. I 1974 startet derimot en annen bølge av bubblegum, som varte til 1977, da punk rock og disco ble populært for fullt, og tyggegummipop var en av de sjangrene dette skjedde på bekostning av. De mest suksessrike av tyggegummipop-prosjektene var The Archies, som var et liksom-garasjeband fra en populær tegneserie fra 1960-årene, og herfra kom «Sugar, Sugar», som ble en av de mest solgte singlene gjennom tidene. Et annet eksempel er 1910 Fruitgum Company, som var et svært populært bubblegum-band på den tiden. Singelen «Simon Says» med 1910 Fruitgum Company er også en av tidenes mest solgte singler. Også det britiske bandet Sweet, som begynte som bubblegumband og senere ble en av de ledende gruppene innen glam rock, fikk også en viss suksess med enkelte av de platene fra deres bubblegum-periode, som var et populært bubblegum-band på den tiden. Singelen «Simon Says» med 1910 Fruitgum Company er også en av tidenes mest solgte singler. Sweet, som begynte som bubblegumband og senere ble en av de ledende gruppene innen glam rock, fikk også en viss suksess med enkelte av de platene fra deres bubblegum-periode, som «Co-Co» og «Poppa Joe».
Begrepet benyttes ofte som en mer nedsettende betegnelse på popgrupper som har utviklet en altfor «søt» musikkstil.
Begrepet «Bubblegum» benyttes også som betegnelse på en musikkstil som har sitt utspring fra 1990-årenes eurodance. Denne retningen heter bubblegum dance. Musikkstilen har mange likheter med for eksempel synthpop i et tempo mellom 95 og 150 bpm og kvinnelig sang med seksjoner av mannlig rap. Forskjellen fra eurodance er at bubblegum dance har litt mer fengende melodier, samt at tekstene og videoene ofte er laget for å være humoristiske eller rettet mot barn. Bubblegum dance er også enda «søtere» enn vanlig eurodance.
Bubblegum dance var mest populær under årene 1995–2000 og ble produsert hovedsakelig i Sverige, Danmark og Italia. Bubblegum ble laget av produsenter og låtskrivere som satte sammen grupper som framførte låtene. Den største produsenten innen sjangren er Johnny Jam & Delgado, kun det italienske selskapet SAIFAM har laget flere produksjoner. Noen av de mest kjente prosjektene innen sjangeren er Aqua, Daze, Dr Bombay, Hit’n’Hide, Toy-Box, Captain Hook, Barbie Young og Zippers.
1273 Helma
1273 Helma er en hovedbelteasteroide. Den ble oppdaget 8. august 1932 av Karl Wilhelm Reinmuth ved Landessternwarte Heidelberg-Königstuhl i Heidelberg.
Trygve Allister Diesen
Trygve Allister Diesen (født 11. juli 1967) er TV-skaper, filmregissør, manusforfatter og produsent. Han er halvt skotsk og halvt norsk av fødsel, men oppvokst i Songdalen, og bosatt i Oslo.
Trygve Allister Diesen er mest kjent som skaper av TV-serien Wisting, basert på Jørn Lier Horst s krimbøker (2019). Han er også skaperen av Torpedo (vist 2007), og har regissert TV og film i flere land.
Diesen har regissert tre langfilmer: Tyven tyven (Norges Oscar-kandidat 2003) og thrilleren Mørkets øy i Norge, samt independentfilmen Red (2008 film) i USA. Filmen, med Brian Cox i hovedrollen, hadde sin premiere på Sundance-festivalen i 2008, og Diesen var regissør og produsent.
Diesen studerte film ved University of Southern California, School of Cinematic Arts, på begynnelsen av 1990-tallet. I 2010 var han den første som fullførte doktorgrad i regi ved Den norske filmskolen.
Godesberg-programmet
Godesberg-programmet er navnet på SPDs partiprogram mellom 1959 og 1989. Det ble vedtatt med 324 stemmer for og 16 mot på en ekstraordinær partikongress den 15. november 1959 i Bad Godesberg, som i dag er en bydel i Bonn.
Programmet markerte omdannelsen av SPD fra et sosialistisk arbeiderparti til et pragmatisk folkeparti.
Programmets grunnprinsipper er fremdeles bestemmende for SPD, selv om programmet i 1989 ble avløst av Berlin-programmet. Godesberg-programmets forløper var Heidelberg-programmet fra 1925, som likevel ble betydelig modifisert allerede gjennom de politiske grunnprinsippene SPD vedtok i 1946.
Programmet var preget av liberal-demokratiske grunnprinsipper, og SPD tok avstand fra marxistiske begreper som klassekamp og fra idéer om planøkonomi. Partiet slo fast at det stod for sosial markedsøkonomi, rettsstat og «menneskers frie utfoldelse».
Xenia Borisovna av Russland
Xenia Borisovna Godunova (født 1582, død 1622) var en russisk tsarevna, datter av tsar Boris Godunov og Maria Grigorievna Skuratova-Belskaya.
Biografi
Hun skal ha vært vakker, godt oppdratt og hatt flere beilere. Deriblant var den svenske prins Gustav Eriksson Vasa, som ankom Moskva i år 1600. Forlovelsen ble dog brutt pga. det utsvevende liv han førte. I 1602 ankom den dansk-norske prinsen Hans også Moskva. Hans' bror Christian IV hadde avtalt med Xenias far, at prinsen skulle giftes med tsarens datter og motta store besittelser. Tiden gikk med formaliteter og forhandlinger, og i oktober ble prins Hans plutselig febersyk og døde.
Xenia forble i jomfrustanden til hennes fars død i 1605 da hennes bror Fjodor ble tsar. Kort tid etter, ble Xenias mor og bror drept etter ordre fra usurpatoren Falske Dmitrij I av Russland. Tsarevnaen selv fikk beholde livet, men Falske Dmitrij voldtok henne og holdt henne fanget i fem måneder. Innen Marina Mniszechs ankomst, Dmitrijs kommende kone, ble Xenia sendt i Voskresensky kloster (Goritsky kloster) i Beloozero, hvor hun tok navnet Olga. Hun ble senere overført til et kloster i Vladimir.
I 1606 reiste hun til trefoldighetsklosteret Troitse-Sergijeva Lavra i Sergijev Posad for å delta i gjenbegravelsen av sin far. Ornatet hun sydde som nonne er utstilt her. Hun ligger begravet med sine foreldre og sin bror i Godunovs krypt foran katedralen ved Troitse-Sergijeva Lavra. Hennes navn er innhugget som Nonnen Olga Borisovna.
Film
En fiktiv dramatisering av Xenias liv i de urolige tider med den Falske Dmitrij ses i den russiske filmen 1612, hvor tsarevnaen blir spillet av skuespillerinnen Violetta Davydovskaya.
Patrick Troughton
Patrick George Troughton (født 25. mars 1920 i Mill Hill, London, England, død 28. mars 1987 Columbus, Georgia, USA) var en allsidig og produktiv britisk skuespiller, som er mest kjent for å ha spilt den andre Doktoren i science fiction-serien Doctor Who fra 1966 til 1969.
Andre kjente roller han har spilt er Sir Andrew Ffoulkes i The Scarlet Pimpernel (1954), Phineas i Jason & the Argonauts (1963), St. Paul i Paul of Tarsus (1960), Quilp i The Old Curiosity Shop (1962), hertugen av Norfolk i The Six Wives of Henry VIII (1969), Harry Porter i "((A family at war))" (1970-72), Brennen i The Omen (1976), Melanthius i Sinbad and the Eye of the Tiger (1977) og Cole Hawlings i BBCs TV-serie basert på John Masefields barnebok The Box of Delights (1984).
Doctor Who
I 1966 bestemte produsenten for Doctor Who, Innes Lloyd, at man skulle bytte ut William Hartnell, som på det tidspunktet spilte Doktoren. Lloyd sa senere at Hartnell hadde godkjent Patrick Troughton som den nye Doktoren og at han hadde sagt følgende: «There's only one man in England who can take over, and that's Patrick Troughton». Lloyd valgte Troughton på grunn av hans omfattende og mangesidige erfaring som en karakterskuespiller. Etter at han fikk rollen, vurderte Troughton flere måter han kunne spille Doktoren på for å distansere seg fra Hartnells versjon. Han vurderte å spille rollen som en tøff sjøkaptein og en sjørøverfigur i blackface med turban. Skaperen av Doctor Who, Sydney Newman, foreslo at han kunne spille rollen som en kosmisk vagabond, lik Charlie Chaplin. Dette var den versjonen som til slutt ble valgt.
Mens han spilte Doktoren, brukte Troughton å unngå publisitet. I et intervju sa han: «I think acting is magic. If I tell you all about myself it will spoil it». Flere år senere sa han i et annet intervju med KTEH at hans største bekymring var for mye publisitet, noe som kunne begrense hans muligheter for å få jobb som karakterskuespiller etter at han forlot serien.
Mark Smeaton
Mark Smeaton (født ca. 1512, henrettet 17. mai 1536) var en musiker og danser i dronning Anne Boleyns husholdning ved hoffet. Han ble trukket inn i anklagene mot dronningen, tiltalt for forræderi og henrettet sammen med dronningen og fire andre tiltalte. Historikerne mener at han sammen med de andre var høyst sannsynlig uskyldige.
Patrick Troughton
Doctor Who
Troughton var populær hos både andre skuespillere og de som jobbet på serien. Lloyd sa at Troughton hadde «a leading actor's temperament. He was a father figure to the whole company and hence could embrace it and sweep it along with him». Troughton fikk også et rykte for å være en som drev med spøk på settet.
Mark Smeaton
Smeaton var en musiker med utseendet med seg og kjent for sine talenter som sanger. Han spilte også på lutt, cembalo og orgel. Hans fødselsdato er ukjent, men han var sannsynligvis tidlig i tyveårene da han døde. Han kan ha vært flamsk av opprinnelse. Navnet Smeaton kan muligens ha blitt avledet fra det flamske etternavnet de Smet eller de Smedt. Tradisjonen vil ha det til at han var sønn av snekker og en syerske.
Patrick Troughton
Doctor Who
Dessverre ble de fleste av Troughtons tidligere episoder destruert av BBC (en komplett liste over hvilke episoder som er tapt finnes her). Troughton syntes at å lage over 40 episoder hvert år var for krevende og utmattende. Han bestemte seg derfor for å forlate serien i 1969, etter tre år i rollen. En annen grunn til at han tok denne beslutningen var fordi han var redd for å bare bli gitt den samme rollen (typecasting).
Mark Smeaton
Smeaton begynte ved det kongelig hoffet som medlem av koret til kardinal Thomas Wolsey, kong Henrik VIII av Englands førsteminister, men da han kom i stemmeskiftet og Wolsey mistet kongens gunst ble han overført fra kardinalens husholdning til kongelig kapell ved hoffet. Her la Anne Boleyn merke til hans musikalske talenter og han etablerte seg som en musiker ved hoffet. Noe hovmodig ved sin raske klatring ved hoffet skal Smeaton ha tatt avstand fra sin proletariske foreldre og unngått videre kontakt med dem.
Patrick Troughton
Doctor Who
Troughton dukket opp i serien tre ganger etter at han opprinnelig forlot den. Den første gangen var i historien The Three Doctors (1973), som ble laget for å feire at serien har gått i ti år. Ti år senere var han med i 20-årsjubileumsepisoden The Five Doctors etter han ble spurt av produsent John Nathan-Turner. Han ble også med på kongresser med Nathan-Turner rundt om i verden. Troughton spilte rollen en gang til mot Colin Bakers Doktor i historien The Two Doctors (1985).
Etter Doctor Who
Troughton har to sønner, David and Michael, som begge er velkjente skuespillere i både TV og teater. To av hans barnebarn er også berømte. Jim Troughton, som spiller profesjonell kricket for Warwickshire, og Sam Troughton, som også er skuespiller. Han har blant annet vært med i Alien vs. Predator (2005) og Spirit Trap (2005) med Billie Piper, en annen skuespiller som har vært med i Doctor Who.
Mark Smeaton
Kanskje på grunn av sin lav klasse ble han aldri en del av dronningens inneste sirkel. Selv om Smeaton tilsynelatende hadde høye tanker om seg selv viste han sin bakgrunn i simple klær og ble adressert som kun «Mark» av kongen som sørget for å utstyre ham med ny skjorte, strømper, sko og hatt.
En gang rundt 1536 skal Smeaton enten blitt forelsket eller forelsket i selve ideen om dronningens kjærlighet som en del av spillet om høvisk kjærlighet. Dronningen var den fremste av alle kvinner i landet og således den som var mest verd å prise. Musikeren hang utenfor dronningen rom, åpenbart sjalu på hennes vennskap med ulik herrer, biskoper og ambassadører som deltok i dronningens sosiale liv. Hans ulykkelige oppsyn fanget Anne Boleyns oppmerksomhet da hun hadde tilkalt ham for å spille på cembalo, Som hun senere bekjennet «søndagen før 1. mai... Jeg fant ham stående i rundvinduet i mitt mottagelsesrom. Og jeg spurte ham hvorfor han var så trist, og han svarte at det var ingenting». Musikerens besettelse for dronningen ble lagt merke til og ondskapsfull sladder spredde seg i palasset. Anne skal ha sagt skarpt til ham: «Jeg kan ikke tale til deg som jeg gjør til en adelsmann for du er en underordnet person». Smeaton skal ha slått seg til tåls med at dronningen påpekte at hun sto hinsides over ham i rang.
Patrick Troughton
Etter Doctor Who
Troughtons helse var aldri fullstendig bra og i senere år nektet han å godta at legen hadde sagt at han hadde utviklet en alvorlig hjertelidelse gjennom for mye arbeid og stress. Han fikk to store hjerteinfarkt i 1978 og 1984, som gjorde at han ikke kunne arbeide på flere måneder. Etter hvert infarkt fortsatte han med en full timeplan og ignorerte legens anbefalinger om å ta det med ro. Troughton fortsatte også å røyke og han nektet å begynne med trening, selv om han fikk dårligere helse. Hans tidlige død ble spådd til kunne å skje som en konsekvens av dette.
Mark Smeaton
Før Smeaton ble arrestert skal han ha sløst penger på hester og drakter på sine tjenere, noe som var uforklarlig da han bare tjente £100 i året. Det ble hvisket at han hadde mottatt penger fra dronningen. En korbok som Anne Boleyn skal ha eid var etter sigende signert av Smeaton. Skriveren av boken skal ha fransk eller flamsk opprinnelse, men skriveren er ukjent.
Ulykkeligvis for Smeaton ble hans samtaler med dronningen hurtig rapportert til Thomas Cromwell, en av kong Henrik VIIIs rådgivere, som konspirerte en plan for å kvitte seg med Anne Boleyn på kongens ordre ettersom hun ikke hadde skaffet ham en arving. Smeaton ble arrestert den 30. april av Cromwell. Ingen merket i begynnelsen at Smeaton var borte. Cromwell fraktet musikeren til sitt hus i Stepney og skal der ha torturert ham. Det er dog mer sannsynlig at han ble torturert da han kom til Tower of London da man ikke kjenner til at Cromwells hus hadde torturinstrumenter. Den ikke spesielt pålitelig Spanske krønike har oppgitt at Smeaton ble torturert med tau med knuter om øynene. Tidlig om morgenen den 1. mai ble han sendt til Tower of London og hvor han angivelig ble torturert i fire timer og da «tilsto» han at han var dronningens elsker. Imidlertid var tilståelsen ikke i overensstemmelse med faktaene. Smeaton kan ikke ha hatt et forhold til dronningen den 13. mai 1535 ved Greenwich da hun da var i Richmond. Han oppga også navn på flere av Annes allierte som også ble arrestert. Etterpå ble han plassert i en celle på festningen.
Patrick Troughton
Etter Doctor Who
Han var med i Evelyn Waughs Sword of Honour, et hørespill i 11 deler fra 1974. I 1986 var han med i komiserien The Two of Us og hans siste TV-opptreden var i Supergran.
Troughton var en gjest på Magnum Opus Con II i Columbus, Georgia 27. mars 1987. Noen deltagere sa senere at han så dårlig ut, selv om han virket i godt humør under paneldiskusjonene. Han så frem til en sen bursdagsfeiring på lørdagen og en visning av Doctor Who-historien The Dominators, som han personlig hadde bedt om. Troughton fikk et siste, dødelig hjerteinfarkt klokken 7.15 28. mars, rett etter at han hadde bestilt frokost fra hotellbetjeningen. Han ble 67 år gammel.
Basil Liddell Hart
Bakgrunn
Liddel Hart ble født i Paris, som sønn av en metodistprest, og tok sin utdannelse ved St Paul's School i London og ved Corpus Christi College i Cambridge.
Militær karriere
Ved første verdenskrigs utbrudd i 1914 ble han innrullert som offiser i Kings Own Yorkshire Light Infantry og kjempet deretter på vestfronten. Han ble valgt ut til det nyopprettede Royal Tank Corps (stridsvognkorpset) i 1916, men ble utelukket da han ble såret i kamp, og ble senere overført til Army Educational Corps (hærens utdanningskorps), hvor han skrev en videreutvikling av kampoppsett-systemet og fikk denne publisert i 1917, og i etterkrigstiden skrev en instruks for infanteritrening.
Forfatter
Han sluttet i hæren i 1927, med grad av kaptein, delvis på grunn av to lette hjerteattakk han hadde hatt i 1921 og 1922, og tilbrakte resten av karrieren som forfatter. Hjerteattakkene kunne mest sannsynlig settes i sammenheng med langtidsvirkningen av gass han var blitt utsatt for under første verdenskrig.
Liddell Hart ble i 1966 utnevnt til Knight Bachelor og dermed slått til ridder. Han hadde etter dette rett til å føre tiltaleformen sir foran sitt navn.
Mark Smeaton
Cromwell anklaget senere Anne for at hun hadde brukt Smeaton og Francis Weston for å skaffe seg en sønn. Andre anklager påsto at dronningen skal ha drevet utukt med Henry Norreys, Francis Weston, William Brereton, og i tillegg drevet blodskam med sin egen bror, George Boleyn, vicomte av Rochford, men alle de anklagede, unntatt Smeaton, opprettholdt sin uskyld. Av alle de antatte «elskerne» var det arrestasjonen av Smeaton som vakte største skandale. Folk var sjokkert av at dronningen kunne ha innledet en affære med person fra underklassen.
Basil Liddell Hart
Militære teorier
Liddel Hart begynte å utgi sine teorier i den «kulørte presse» i 1920-årene. Paradoksalt nok ble han vitne til at tilsvarende teorier, eller teorier videreutviklet fra hans, ble brukt av det nasjonalsosialistiske Tyskland mot Storbritannia, særlig gjennom Heinz Guderian, mens hans hjemland ikke tok dem i bruk før i siste halvdel av annen verdenskrig.
Mark Smeaton
Rettssaken mot Smeaton skjedde i Westminster Hall, men det er generelt antatt at det ikke var spørsmål om hans skyld. Han ble dømt til døden den 12. mai 1536, og den samme dommen ble også gitt til de fire andre mennene for den samme skyld. Da Smeaton ble ført mot bøddelen skal han ha veket tilbake fra det blodige skaffoldet. Etter å ha samlet seg selv skal ha han sagt i fortvilelse: «Herrer, jeg ber dere alle om å be for meg, for jeg har fortjent døden». Smeaton ble gitt den «nåde» av å bli halshugd framfor den brutale hengning, trekking og kvartering som benyttet overfor ikke-adelige som ble straffet for forræderi. Det er antatt at denne nåden ble gitt som motytelse for hans samarbeid i å oppgi navnene på de øvrige. De øvrige mennene ble også halshugget.
Smeatons lik ble gravlagt i en vanlig grav sammen med William Brereton. Historikerne betrakter Mark Smeaton som et uforvarende og ulykkelig redskap i en politisk intrige designet for å rive den stolte Anne Boleyn overende sammen med hennes politiske, religiøse og utenlandske allierte. Ambassadøren og poeten Thomas Wyatt den eldre skrev en sonett som etter sigende handler om den dømte Smeaton
2 Live Crew
2 Live Crew var en hiphop gruppe fra Miami, Florida. Deres seksuelt ladede musikk skapte stor kontrovers, især på albumet As Nasty As They Wanna Be.
Tidligere karriere
2 Live Crew ble startet av Dj Mr. Mixx (David Hobbs) sammen med rapperne Fesh Kid Ice (Chris Wong Won) og Amazing V. (Yuri Vielot). Gruppen gav ut sin første singel, «Revelation» i 1985. Singelen ble populær i Florida, så gruppen flyttet til Miami. Rapperen Brother Marquis (Mark Ross) ble med i 2 Live Crew på den neste singelen «What I Like». Den lokale rapperen Luke (Luther Campbell) ga 2 Live Crew en platekotrakt og fungerte som gruppens manager og ledende vokalist. 2 Live Crew sitt debutalbum, The 2 Live Crew Is What We Are ble gitt ut i 1986. Alex Henderson fra allmusic mente at albumet tok «seksuelt ladet rap til et helt nytt nivå» med spor som «We Want Some Pussy» og «Throw the 'D'». Albumet solgte til gull i USA. I 1987 ble en butikkansatt i Florida dømt for å ha solgt albumet til en 14 år gammel jente.
Campbell bestemte seg for å selge en renere versjon i tillegg til den originale versjonen av det neste albumet, ''Move Somethin' (1988), som ble produsert av Mr. Mixx. En butikkansatt i Alexander City, Alabama ble siktet for å ha solgt en kopi til en polisoffiser i sivilt i 1988. Dette var første gang en platebutikk hadde blitt siktet for å ha solgt obskøn musikk. Tiltalen ble droppet da juryen ikke mente at butikken kunne holdes skyldig.
As Nasty As They Wanna Be
I 1989 ga gruppen ut sitt andre album, As Nasty As They Wanna Be, som også ble gruppens mest suksessfulle album. En stor grunn til albumets suksess var singelen «Me So Horny», som var populær til tross for at den ikke ble spilt mye på radio. American Family Association (AFA) mente at det ikke var nok å ha et Parental Advisory-klisertmerke på albumet som advarsel for hva som var inni omslaget. Jack Thompson, en advokat som jobbet mye med AFA, hadde et møte med Floridas guvernør, Bob Martinez, og fikk overtalt ham til å se om albumet muligens brøt loven på grunn av dets tema og tekster. I 1990 ble det bestemt at albumet kunne bryte loven, og handling ble tatt på lokalt nivå. I respons til dette sa Luther Campbell at folk burde fokusere mer på seriøse problemer, som sult og fattigdom, og ikke innholdet i deres sangtekster.
Navarro advarte platebutikker om at å selge albumet kunne være ulovlig. 2 Live Crew bestemte seg for å saksøke Navarro, som var sherrif da. I juni erklærte dommer Jose Alejandro Gonzalez, Jr. at albumet var for gorvt og dermed ulovlig å selle. Charles Freeman, en lokal butikkeier, ble arrestert to dager senere for å ha solgt en kopi til en politioffiser. Tre av medlemmene i gruppen ble deretter arrestert for å ha spilt noe av materialet i en nattklubb. De ble frikjent snart etter, da Henry Louis Gates, Jr. vitnet i saken, til forsvar for tekstene. Tiltalen mot Charles Freeman ble også droppet.
I 1992 ble Gonzalez sin bestemmelse fjernet, og USAs høyesterett nektet å høre på Broward County sine argumenter. Som tidligere, vitnet Gates i saken for 2 Live Crew, og argumenterte med at innholdet i tekstene som ble sett på som for grovt hadde viktige røtter i afrikansk-amerikansk kultur, og at det burde beskyttes.
Denne kontroversen resulterte i at albumet As Nasty As They Wanna Be solgte over 2 millioner kopier. Den toppet på 29.-plass på Billboard 200, og 3.-plass på Top R&B/Hip-Hop Albums. Et par andre butikkeiere ble arrestert senere, inkludert kanadiske Marc Emery, som ble dømt i Ontario i 1991, og senere ble kjent som en aktivist for legalisering av marijuana. Hard rock-bandet Van Halen saksøkte senere da de mente at et dårlig sample av «Ain't Talkin' 'Bout Love» ble brukt i 2 Live Crew sin «The Fuck Shop». Publisiteten fortsatte da George Lucas saksøkte Campbell for å ha brukt navnet Luke Skywalker for plateselskapet hans, Luke Skyywalker Records. Campbell endret sitt scenenavn til Luke (og gjorde det samme med plateselskapet). Gruppens neste album var et meget politisk ladet verk, Banned in the USA, etter å ha sørget for å at de ikke ville havne i problemer over Bruce Springsteens ''Born in the U.S.A..
1994: Nye medlemmer og søksmål
I 1994 ble gruppen startet opp igjen med Luke, Fresh Kid Ice og Verb, og ga ut Back at Your Ass for the Nine-4. Albumet toppet på 52.-plass på Billboard 200, og 9.-plass på Top R&B/Hip-Hop Albums. 2 Live Crew brøt opp i 1995.
Søksmål over «Oh, Pretty Woman»
I løpet av den samme tiden ble gruppen saksøkt av eierne av opphavsretten til «Oh, Pretty Woman». Gruppen hadde parodiert originalen på albumet As Clean As They Wanna Be uten å få tillatelse. Høyesterett i USA viste til en tidligere sak mellom Ninth Circuit og Rick Dees, og bestemte at 2 Live Crew sin parodi var fair use.
Robin Wright
Robin Gayle Wright (født 8. april 1966 i Dallas i Texas) er en amerikansk skuespiller.
2 Live Crew
Reunion
Luke, Fresh Kid Ice, Brother Marquis og Mr. Mixx kom sammen igjen for å spille inn «Hoochie Mama» for lydsporet til filmen Friday. Det var planer om å spille inn et helt album sammen, men Fresh Kid Ice, Mr. Mixx og Brother Marquis forlot Luke og Luke Records til fordel for Lil' Joe Records, hvor de ga ut Shake a Lil' Somethin' (1996). Albumet toppet på #145 på Billboard 200 og #33 på Top R&B/Hip-Hop Albums
Mr. Mixx forlot deretter gruppen ikke lenge etter, som etterlot Fresh Kid Ice og Brother Marquis, som spilte inn The Real One i 1998. Albumet toppet på 59.-plass på Top R&B/Hip-Hop Albums. I 1998 ble Brother Marquis en born-again kristen, og forlot dermed gruppen for å kjempe mot den ondskapen han mente at han som medlem av 2 Live Crew hadde utstrålt. Rapperen «First Degree», også kjent som Tiki, ble med i gruppen, men det hele funket ikke videre bra og gruppen ble snart splittet igjen. Fresh Kid Ice fortsatte å bruke 2 Live Crew som solonavn frem til 2004.
Robin Wright
Wright ble kjent for rollen som Kelly Capwell i såpeoperaen Santa Barbara fra 1984 til 1988. Det store gjennombruddet kom i 1987, da hun spilte hovedrollen i filmen Prinsessebruden. Wright ble nominert til Golden Globe for rollen som Jenny Curran i filmen Forrest Gump (1994).
2 Live Crew
Reunion
Under Gathering of the Juggalos i 2007 viste Fresh Kid Ice seg under navnet 2 Live Crew.
I 2008 spilte Fresh Kid Ice og Brother Marquis inn et par av klassikeren fra de tidligere albumene, og la disse ut på MySpace-siden deres.
Robin Wright
Wright spiller rollen som Claire Underwood i Netflix-serien House of Cards, som hadde premiere i februar 2013. Rollefiguren er gift med seriens hovedperson Francis Underwood som spilles av Kevin Spacey.
2 Live Crew
Reunion
I mai 2010 ble det annonsert at duoens album, Just Wanna Be Heard ville bli produsert av Mannie Fresh, og skulle bli gitt ut gjennom Nu Focuz Entertainment/Lil' Joe Records. Too Short, E-40 og Insane Clown Posse skulle delta på enkelte av sangene. Albumet skulle bli gitt ut i august 2010, men utgivelsesdatoen ble utsatt og er fremdeles ukjent.
Robin Wright
Wright var gift med Dane Witherspoon, som hun traff på Santa Barbara-settet, fra 1986 til 1988. Hun var gift med skuespiller og regissør Sean Penn fra 1996 til 2010. I ekteskapet med Penn brukte hun navnet Robin Wright Penn, men byttet tilbake til Robin Wright da forholdet tok slutt.
2 Live Crew
Reunion
I juni 2012 spilte gruppen under Scrapin the Coast.
Gift med en millionær
Gift med en millionær (originaltittel: How to Marry a Millionaire) er en amerikansk romantisk komedie fra 1953, regissert av Jean Negulesco og produsert av 20th Century Fox. I hovedrollene spiller Lauren Bacall, Betty Grable og Marilyn Monroe. Filmen handler om tre venninner som leier en luksusleilighet på Manhattan i håp om å møte hver sin millionær som de kan gifte seg med. Manus er skrevet av Nunnally Johnson, basert på teaterstykkene The Greeks Had a Word for It, skrevet av Zoë Akins, og Loco, skrevet av Dale Eunson og Katherine Albert.
Dette var den første filmen som ble filmet i CinemaScope-bredformat, og den andre som ble sluppet etter Men jeg så ham dø.
Handling
Tre venninner, handlekraftige Schatze Page, ville Loco Dempsey og naive Pola Debevoise ønsker alle å gifte seg med en millionær. De leier en luksusleilighet på Manhattan av Freddie Denmark, som er på flukt fra skattemyndighetene. Ettersom tiden går og de ikke blir gift, blir de tvunget til å pantsette møblene i leiligheten. En dag får Loco hjelp til å bære hjem matvarene som hun har handlet av Tom Brookman. Han blir øyeblikkelig interessert i Schatze, men hun er overbevist om at han er fattig og således totalt uinteressant. Det hun ikke vet er at han er en mangemillionær.
Schatze har sett seg ut en annen mann, den eldre enkemannen J. D. Hanley. Han inviterer de tre kvinnene på en tilstelning. Pola, som ikke ser uten briller, men nekter å bruke dem med menn tilstede, har funnet seg en «araber» med lapp over øyet som skryter konstant av pengene sine. Loco møter på sin side den velstående forretningsmannen Waldo Brewster, som viser seg å være gift. Hun går likevel med på å bli med han på hytten hans. Schatze begynner å utvikle følelser for J. D.
Mens de venter på å bli gift jobber de tre kvinnene som modeller. Når Tom finner ut dette får han arrangert en privat motevisning med påskudd om at han skal kjøpe klær til en tante. Loco og Pola blir glad for å se ham, men Schatze blir bare irritert. Ikke lenge etter reiser Loco på hytten sammen med Waldo. Hun blir skuffet over hyttens standard og de to begynner å krangle. Da de bestemmer seg for å reise tilbake til New York har Loco blitt syk. Ved hjelp av den lokale tilsynsmannen Eben Salem finner de ut at hun har fått meslinger, og derfor må utsette hjemreisen. I mellomtiden, hjemme i New York, sniker den ettersøkte Freddie Denmark seg inn i leiligheten sin for å hente noen papirer som kan bevise hans uskyld.
J. D. forteller Schatze at han kommer til å reise tilbake til Dallas, ettersom han er altfor gammel for å gifte seg med henne. Som avskjedspresang kjøper han tilbake møblene i leiligheten. Pola på sin side har forlovet seg med «araberen» sin, og skal bli med han til Atlantic City for å møte moren hans. Da han ringer henne for å fortelle når flyet går, løfter han opp lappen over øyet for å lese av flyavgangen. Pola, som ikke ser uten briller, redder seg ved at hun går inn på feil fly. Der blir hun sittende ved siden av Freddie og de to finner raskt tonen. Han forteller henne at hun faktisk ser bedre ut med briller. I tillegg forteller han at han ble svindlet av regnskapsføreren sin, men nå er på vei for å ta et oppgjør med ham. I mellomtiden har Loco forelsket seg i Eben som hun trodde eide skogen han passet på. Hun blir skuffet da hun innser at hun tok feil, og han blir såret over at penger er så viktig for henne. Hun reiser tilbake til New York med Waldo.